Μάικλ Μίσικ

Ο Μάικλ Μίσικ (Michael Eugene Misick, 1966-) είναι πολιτικός, ο οποίος υπηρέτησε ως πρωθυπουργός των νησιών Τερκς και Κέικος από τις 15 Αυγούστου του 2003 ως τις 23 Μαρτίου του 2009. Ειδικότερα, από το 2003 ως τις 9 Αυγούστου του 2006 ήταν επικεφαλής υπουργός και στη συνέχεια έγινε ο πρώτος πρωθυπουργός στην ιστορία των Τερκς και Κέικος. Είναι μέλος του φιλελεύθερου Προοδευτικού Εθνικού Κόμματος (PNP). Ο αδερφός του, Ουάσιγκτον Μίσικ υπηρέτησε επίσης ως επικεφαλής υπουργός στα νησιά από το 1991 ως το 1995 και ως πρόεδρος του PNP.

 Πρώτα χρόνια και εκπαίδευση 
Γεννήθηκε στο Μποτλ Κρικ (βόρειο Κέικος), στις 2 Φεβρουαρίου του 1966Rulers.org Βιογραφικό του Μίσικ.. Στις 8 Απριλίου του 2006 παντρεύτηκε την ηθοποιό Λίζα Ρέι Μακ Κόι (LisaRaye McCoy). Το 2008 ανακοίνωσε το διαζύγιό του από τη σύζυγό του, Λίζα Ρέι Μακ Κόι-Μίσικ (LisaRaye McCoy-Misick). Ολοκλήρωσε την πρωτοβάθμια εκπαίδευση στη γενέτειρά του και συνέχισε τις σπουδές του στο Γυμνάσιο των Τερκς και Κέικος και έπειτα στο Τεχνολογικό Ινστιτούτο του Μαϊάμι, από όπου έλαβε πτυχίο στις επιχειρήσεις. Ακολούθησαν σπουδές στο Πανεπιστήμιο του Μπάκιγχαμ και απέκτησε μπάτσελορ στις Νομικές επιστήμες. Είναι δικηγόρος στην Αγγλία και Ουαλία και εισαγγελέας (Attorney at Law) στα νησιά Τερκς και Κέικος. Ο Μίσικ υπηρέτησε επί αρκετά χρόνια στον ιδιωτικό τομέα και ήταν διευθυντής πωλήσεων για λογαριασμό εταιρείας και στη συνέχεια διευθύνων σύμβουλος, πρόεδρος και διευθύνων σύμβουλος.

 Πολιτική καριέρα 
Εξελέγη για πρώτη φορά στο Νομοθετικό Συμβούλιο το 1991 και ανέλαβε υπουργός Τουρισμού, Μεταφορών και Επικοινωνιών. Επανεξελέγη το 1995. Τον Μάρτιο του 2002 εξελέγη αρχηγός της αντιπολίτευσης , διαδεχόμενος στην ηγεσία του Προοδευτικού Εθνικού Κόμματος τον αδερφό του, Ουάσιγκτον. Στις εκλογές που διεξήχθησαν στις 24 Απριλίου του 2003 το Προοδευτικό Εθνικό Κόμμα κέρδισε 6 έδρες και ήρθε 2ο πίσω από το Λαϊκό Δημοκρατικό Κίνημα (PDM), το οποίο έλαβε 7 έδρες. Ο Μίσικ έγινε ανώτερος υπουργός (ορκίστηκε στις 16 Αυγούστου) μετά την απόκτηση 2 εδρών για το κόμμα του σε επαναληπτικές εκλογές στις 7 Αυγούστου του 2003, μετά τις οποίες το PNP πήρε 8 έδρες έναντι 5 για το PDM. Ο Μίσικ επανεξελέγη στις εκλογές της 9ης Φεβρουαρίου του 2007, καθώς στις εκλογές αυτές το κόμμα του κατήγαγε συντριπτική νίκη, κερδίζοντας τις 15 από τις 17 έδρες της Εθνοσυνέλευσης.  Εκτός από πρωθυπουργός ανέλαβε και υπουργός Πολιτικής Αεροπορίας, Ανάπτυξης και Εμπορίου, Σχεδιασμού, Τουρισμού, Επιτροπής Μεταδόσεων, Τοπικής Αυτοδιοίκησης και αρμόδιος για τις επενδύσεις και τον τουρισμό.

 Καταγγελίες 
Τον Απρίλιο του 2008 κατηγορήθηκε από μια Αμερικανίδα που ζούσε στο Πουέρτο Ρίκο για σεξουαλική παρενόχληση στις 27 Μαρτίου."Turks and Caicos premier faces rape investigation; calls allegations 'outrageous'." International Herald Tribune. 16 Απριλίου 2008. Ανακτήθηκε την 1η Αυγούστου 2008. Στις 10 Απριλίου ο πρωθυπουργός σε μαγνητοσκοπημένο μήνυμά του αρνήθηκε κατηγορηματικά την κατηγορία.Anthony Hall. "Commentary: TCI Premier Michael Misick accused of rape! (Updated)."  Caribbean Net News. 11 Απριλίου 2008.  Οι αρχές διέταξαν την πραγματοποίηση έρευνας από την τοπική αστυνομία και το αμερικανικό FBI.

Το 2008 η Επιτροπή για τα Εξωτερικά Ζητήματα του βρετανικού Κοινοβουλίου ανέφερε καταγγελίες για διαφθορά στα νησιά Τερκς και Κέικος.Nick Meo. "Turks and Caicos: MPs criticise 'climate of fear' on luxury holiday islands." The Telegraph. 6 Ιουλίου 2008. Ανακτήθηκε την 1η Αυγούστου 2008.  Στην αναφορά τους , τα μέλη του βρετανικού Κοινοβουλίου που μετείχαν στην επιτροπή εκείνη, κατηγορούσαν τον Μίσικ ότι είχε κάνει περιουσία πολλών εκατομμυρίων δολαρίων από την ημέρα της εκλογής του το 2003 και είχε δηλώσει τραπεζικούς λογαριασμούς μόνο 50.000 δολαρίων. Επίσης, έγινε πλούσιος και έκανε πλούσιους και τους υπουργούς του με το ξεπούλημα γης που ανήκει στο Βρετανικό Στέμμα, με σκοπό να χρηματοδοτήσει τις τρέχουσες επενδύσεις του.  Σε απάντηση, ο Κυβερνήτης Ρίτσαρντ Τάουγουερ ανακοίνωσε στις 10 Ιουλίου 2008 το διορισμό επιτροπής πραγματογνωμοσύνης που θα ερευνούσε τις κατηγορίες για διαφθορά."TCI Governor appoints Commission of Enquiry."  Cayman Net News. 14 Ιουλίου 2008.  Ανακτήθηκε 1η Αυγούστου 2008. Στον απόηχο των καταγγελιών για διαφθορά εννέα μέλη του κόμματός του ζήτησαν από τον Μίσικ να παραιτηθεί.
Ενώ οι έρευνες ήταν σε εξέλιξη, ο Τάουγουερ ανέστειλε την αυτοκυβέρνηση στα νησιάTurks and Caicos PM quits amid corruption probe, AFP, 24 Μαρτίου 2009. στις 16 Μαρτίου του 2009.

 Παραίτηση 
Έχοντας αρνηθεί όλες τις καταγγελίες , ο Μίσικ υπέβαλε την παραίτησή του στις 23 Μαρτίου του 2009, μετά την έρευνα, τα ευρήματα της οποίας ήταν  "σαφή σημεία διαφθοράς" στα Τερκς και Κέικος Independent, Turks and Caicos PM quits after corruption inquiry, 24 Μαρτίου 2009.. Η αποχώρηση του πρωθυπουργού έγινε μία εβδομάδα νωρίτερα από ό,τι αναμενότανTCI Premier Resigns , The Bahama Journal,  24 Μαρτίου 2009.. Το Φόρειν Όφις ανακοίνωσε ότι θα αναστείλει το Σύνταγμα και θα παραχωρήσει τον έλεγχο του εδάφους στον Κυβερνήτη Γκόρντον Γουέδερελ. BBC NEWS | Americas | Turks and Caicos PM resigns early Τον Μίσικ διαδέχθηκε στην πρωθυπουργία ο Γκάλμο Ουίλιαμς.

 Παραπομπές 

Κατηγορία:Πρωθυπουργοί των Τερκς και Κέικος